**Výzva na predloženie cenovej ponuky**(ďalej len „Výzva“)

zákazka s nízkou hodnotou podľa § 117 zákon č. 343/2015 Z. z. o verejnom obstarávaní a o zmene   
a doplnení niektorých zákonov v znení neskorších predpisov (ďalej len „ZVO“)

1. **Identifikácia verejného obstarávateľa /obstarávateľa**

Názov: Odvoz a likvidácia odpadu a.s.

Sídlo: Ivanská cesta 22, 821 04 Bratislava

IČO: 00681300

Kontaktná osoba: Ing. Michaela Čukašová

E-mail: cukasova@gmail.com

Telefón: +421 911 402 431

1. **Všeobecná špecifikácia predmetu zákazky**

Názov: Power BI Software Development

CPV: 72000000-5 - Služby informačných technológií: konzultácie, vývoj softvéru, internet a podpora

Druh: Služby

Elektronická aukcia: Nie

1. **Opis predmetu zákazky**

Predmetom zákazky je poskytovanie služieb pre dátovú analýzu a tvorbu reportov. Obstarávateľ má záujem na platforme Microsoft Power BI Online vytvoriť centralizovaný reporting nástroj, ktorý bude celofiremné slúžiť ako hlavný informačný zdroj pre riadenie spoločnosti, nástroj pre tvorbu reportov, analýz, vizualizáciu údajov a sledovanie plnenia cieľov.

Podrobný opis predmetu zákazky je uvedený v prílohe č. 1 tejto výzvy.

1. **Predpokladaná hodnota zákazky**

25 000 Eur bez DPH

1. **Rozdelenie zákazky na časti**

Nerelevantné

1. **Miesto a čas plnenia predmetu zákazky:**

**Miesto:** sídlo verejného obstarávateľa

**Čas:** 12 mesiacov

1. **Obhliadka:**

Nerelevantné

1. **Typ zmluvného vzťahu:**

**Rámcová zmluva o poskytovaní služieb**

1. **Hlavné podmienky financovania :**

Predmet zákazky bude financovaný z vlastných zdrojov na základe faktúry. Faktúra bude mať   
30-dňovú lehotu splatnosti odo dňa jej doručenia. Súčasťou faktúry bude súpis poskytnutých služieb tovarov a ostatné náležitosti v zmysle zmluvy. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena predmetu zákazky musí zahŕňať všetky náklady uchádzača spojené s poskytnutím požadovaného plnenia predmetu zákazky.

1. **Podmienky účasti uchádzačov:**
2. podmienky účasti týkajúce sa osobného postavenia

* V zmysle § 32 ods. 1 písm. e) je uchádzač oprávnený dodávať tovar, uskutočňovať stavebné práce alebo poskytovať službu.
* V zmysle § 32 ods. 1 písm. f) uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Splnenie podmienok účasti osobného postavenia uchádzač preukazuje čestným vyhlásením.

1. podmienky účasti týkajúce sa finančného a ekonomického postavenia

Nevyžaduje sa

1. podmienky účasti týkajúce sa technickej a odbornej spôsobilosti
   * **V zmysle § 34 ods. 1 písm. a)** zákona o verejnom obstarávaní uchádzač predloží zoznamom

dodávok tovaru alebo poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa tohto zákona.

*Minimálna úroveň požadovaná verejným obstarávateľom podľa § 38 ods. 5 zákona o verejnom obstarávaní:*

Podmienku účasti v zmysle § 34 ods. 1 písm. a) preukáže predložením referencie s dodávkami rovnakého alebo podobného typu / analýzu a tvorbu reportov na platforme Microsoft Power BI / za posledné 3 roky. Potrebné uviesť aspoň 3 referencie v minimálnej cene jednej zákazky 10 000 €.

* + **V zmysle § 34 ods. 1 písm. g)** zákona o verejnom obstarávaní uchádzač predloží údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.

*Minimálna úroveň požadovaná verejným obstarávateľom podľa § 38 ods. 5 zákona o verejnom obstarávaní:*

Uchádzač preukáže:

min. 1 osobu zodpovednú za riadne plnenie predmetu zákazky – **kľúčový expert – špecialista na** analýzu a tvorbu reportov, pričom musí spĺňať nasledovné min. požiadavky:

* min. 3 rokov odbornej praxe v oblasti analýzy a tvorby reportov na platforme Microsoft Power BI
* minimálne 1 úspešne zrealizovaný report minimálneho rozsahu:
  + *500 000 riadkov vstupnej databázy*
  + *15 druhov kategórii (strediska, roky, business lines, analytické úcty ...)*
  + *20 Typov vzorcov (VLOOKUP, Kalkulačné, IF, SUM...)*
  + *Dashboard minimálne 15 druhov KPIs (Číselné, grafové, vývojové, pomerové)*

Podmienku účasti v zmysle § 34 ods. 1 písm. g) uchádzač preukáže profesijným životopisom, ktorý musí obsahovať aj praktické skúsenosti/odborná prax: stručný opis služieb, z ktorého bude možné posúdiť, či ide o minimálnych požadované štandardy, a kontaktnú osobu odberateľa s určením jej mena a telefonického kontaktu;

* **V zmysle § 34 ods. 1 písm. d)** zákona o verejnom obstarávaníuchádzač predloží opis technického vybavenia, študijných a výskumných zariadení a opatrení použitých uchádzačom alebo záujemcom na zabezpečenie kvality. Uchádzač predloží certifikáty potvrdzujúce jeho schopnosť zabezpečiť plnenie predmetu zákazky na požadovanej odbornej úrovni.

*Minimálna úroveň požadovaná verejným obstarávateľom podľa § 38 ods. 5 zákona o verejnom obstarávaní:*

Podmienku účasti v zmysle § 34 ods. 1 písm. d) uchádzač preukáže predložením minimálne jednej potvrdenej kompetencie z nižšie uvedených certifikátov od spoločnosti Microsoft minimálne na úrovni Gold alebo ekvivalentné certifikáty potvrdzujúce jeho schopnosť zabezpečiť plnenie predmetu zákazky na požadovanej odbornej úrovni.

* Certifikát preukazujúci schopnosť vytvárať, testovať a udržiavať cloudové aplikácie v **Gold Application Development** alebo ekvivalentný
* Certifikát preukazujúci schopnosti v pokročilých úlohách integrácie a konfigurácie **Gold Application Integration** alebo ekvivalentný
* Certifikát preukazujúci schopnosť prepájať zdroje údajov, vykonávať transformácie údajov a modelovaní a vizualizácie údajov **Gold Data Analytics** alebo ekvivalentný

1. **Komunikácia a vysvetľovania:**

Komunikácia medzi verejným obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE, prevádzkovaného na elektronickej adrese: <https://josephine.proebiz.com/sk/>. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Každý hospodársky subjekt/záujemca má možnosť registrovať sa do systému JOSEPHINE. Samostatný dokument Technické nároky systému JOSEPHINE si môžete stiahnuť [TU](https://store.proebiz.com/docs/josephine/sk/Technicke_poziadavky_sw_JOSEPHINE.pdf).

Predkladanie ponúk je pri zákazkách s nízkou hodnotou umožnené aj neautentifikovaným hospodárskym subjektom.

[Skrátený návod registrácie](https://store.proebiz.com/docs/josephine/sk/Manual_registracie_SK.pdf) rýchlo a jednoducho prevedie procesom registrácie v systéme na elektronizáciu verejného obstarávania JOSEPHINE, vrátane opisu základných obrazoviek systému. Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.

Ak je odosielateľom informácie záujemca, resp. uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

[Skrátený návod](https://store.proebiz.com/docs/josephine/sk/Skrateny_navod_ucastnik.pdf) rýchlo a jednoducho prevedie uchádzača procesom prihlásenia, posielania správ a predkladaním ponúk v systéme na elektronizáciu verejného obstarávania JOSEPHINE. Pre lepší prehľad uchádzač nájde tiež opis základných obrazoviek systému. V prípade potreby je možné kontaktovať linku podpory Houston PROEBIZ na t. č. +421 220 255 999 alebo e-mailom na: houston@proebiz.com.

1. **Predkladanie ponúk:**

**Lehota: je uvedená v systéme JOSEPHINE** https://josephine.proebiz.com/sk/tender/34918/summary

**Spôsob: prostredníctvom systému JOSEPHINE**

https://josephine.proebiz.com/sk/tender/34918/summary

Ponuka sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Verejný obstarávateľ odporúča uchádzačom predkladať ponuku v dostatočnom časovom predstihu. Ponuka uchádzača predložená po uplynutí lehoty na predkladanie ponúk nebude zaradená do procesu vyhodnocovania ponúk. Ponuky, návrhy a ďalšie doklady a dokumenty vo verejnom obstarávaní sa predkladajú v slovenskom jazyku a môžu sa predkladať aj v českom jazyku. Ak je doklad alebo dokument vyhotovený v inom ako štátnom jazyku alebo českom jazyku, predkladá sa spolu s jeho úradným prekladom do štátneho jazyka.

1. **Obsah ponuky:**

Ponuka musí obsahovať riadne vyplnené a podpísané:

1. Návrh na plnenie kritéria (podľa prílohy č. 2), ktorého súčasťou je čestné vyhlásenie - riadne vyplnený a podpísaný, súčasne aj vo formáte XLS / XLSX (formát „EXCEL“);
2. Doklady preukazujúce splnenie podmienky účasti osobného postavenia podľa bodu 10 tejto výzvy.
3. Čestné vyhlásenie uchádza
4. Plnomocenstvo v prípade, že za spoločnosť koná osoba oprávnená na základe plnej moci, pričom sa vyžaduje, aby podpis splnomocniteľa bol úradne overený.

Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov.

1. **Kritériá na vyhodnotenie ponúk:**

Kritériom na vyhodnotenie ponúk je najnižšia celková cena za predpokladaný počet osobohodín v EUR bez DPH.

Celková cena za predmet zákazky musí obsahovať všetky náklady súvisiace s predmetom zákazky.

V prípade rovnosti ponukových cien viacerých ponúk umiestnených na prvom mieste budú vyzvaní tí uchádzači, ktorí ponúkli najnižšiu cenu, aby v lehote nie kratšej ako jeden pracovný deň, upravili smerom nadol svoju cenu, prípadne potvrdili jej aktuálnu výšku. Úspešným sa stane uchádzač s najnižšou cenou po uplynutí danej lehoty. Uvedený postup môže verejný obstarávateľ opakovať.

1. **Ďalšie informácie:**
2. Verejný obstarávateľ vyzve uchádzača s najlepším návrhom na plnenie kritérií na predloženie dokladov nevyhnutných na overenie splnenia tých podmienok účasti, ktoré si nevie verejný obstarávateľ overiť sám z verejne prístupných zdrojov (napr. na predloženie originálu alebo osvedčenej kópie dokladu o oprávnení podnikať nie staršieho ako tri mesiace – živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra, príp. registra právnických osôb a podnikateľov). V prípade, že uchádzač s najlepším návrhom na plnenie kritérií nepreukáže splnenie podmienok účasti, verejný obstarávateľ môže vyzvať uchádzača druhého v poradí. Tento postup môže verejný obstarávateľ opakovať.
3. Verejný obstarávateľ označí za úspešného uchádzača s najlepším návrhom na plnenie kritérií, ktorý preukázal splnenie stanovených podmienok účasti.
4. Verejný obstarávateľ si vyhradzuje právo neprijať žiadnu ponuku, O takomto postupe budú uchádzači informovaný.
5. Uchádzačom v prípade neúspešnej ponuky nevzniká žiadny nárok na úhradu nákladov, ktoré im vznikli pri príprave a predkladaní ponúk.
6. Ak verejný obstarávateľ v opise predmetu zákazky odkazuje na konkrétneho výrobcu, obchodné označenie, patent, typ, oblasť alebo miesto pôvodu alebo výroby, pripúšťa sa použitie ekvivalentu, pričom ponúkaný ekvivalent musí spĺňať najmä požiadavky na rovnaké rozmerové, materiálové a iné technické a funkčné vlastnosti. Pri navrhovaní ekvivalentu musí uchádzač postupovať s odbornou starostlivosťou, pri ktorej musí zohľadniť pôvodný účel a plnú funkčnosť. V prípade ponuky ekvivalentu je uchádzač povinný v ponuke upozorniť a označiť ponúknutý ekvivalentný výrobok a predložiť technický popis daného ekvivalentu a vyhlásenie zhody ES (CE) výrobkov.

Mgr. Adam Kašák

vedúci nákupu

**Prílohy:**

Príloha č. 1 – Opis predmetu zákazky

Príloha č. 2 – Návrh na plnenie kritérií

Príloha č. 3 – Návrh zmluvy

Príloha č. 4 – Čestné vyhlásenie